KITÖLTÉSI ÚTMUTATÓ

# az „B” jelű betétlap az építményadó adatbejelentéséhez a

**kereskedelmi egységről (szállásépületről), egyéb nem lakás céljára   
 szolgáló építményről**

**A „B” jelű betétlap-nyomtatvány egyes sorai:**

I. Az adókötelezettség keletkezésére okot adó körülmény és időpontja:

Ebben a pontban az adókötelezettség keletkezéséről kell nyilatkozni, a felsorolt 1-5. pontból kell kiválasztani a megfelelőt. Adókötelezettség az okot adó körülmény keletkezését követő évtől áll fenn.Ingatlan vásárlásaesetén az adásvételi szerződés dátumát írja be. Vagyoni értékű jog alapítása, megszűnése esetén az ingatlanügyi hatósági bejegyzés napját.

II. Adókötelezettség változására okot adó körülmény és időpontja:

A változás bejelentés konkrét eseményét kell megjelölni és bekövetkezésének idejét. Öröklés esetén a tulajdonjog-szerzés időpontja vonatkozásában a Polgári Törvénykönyv szabályai az irányadók, mely szerint a tulajdonjog keletkezése az örökhagyó elhalálozását követő év első napjától keletkezik, a bevallási határidő a hagyatékátadó végzés jogerőre emelkedésétől számított 15 nap.

III. Adókötelezettség megszűnésére okot adó körülmény és időpontja:

A nyomtatvány 1-5. pontja ismerteti a konkrét eseményt, melyet kérem megjelölni és bekövetkezésének idejét is.

IV. Az építmény címe:

Az ingatlan azonosításához szükséges adatokat (földrajzi fekvése szerinti címét és helyrajzi számát) kérjük itt feltüntetni. **Felhívom figyelmét, hogy helyrajzi számonként külön-külön bevallást kell benyújtani!**

**V. Az építmény fajtája:**

A kereskedelmi egység, a szállásépület és az egyéb nem lakás céljára szolgáló épület oszlopában kérjük kiválasztani, és bejelölni az építmény jellegét.

**VI. Az építményadó alapja:**

Ajka város közigazgatási területén, az építményadó alapja: az építmény hasznos alapterülete, ezért kérem pontosan beírni az építmény hasznos alapterületét/m2.

**VII. A helyi adókról szóló 1990. évi C. törvényben (Htv.) biztosított törvényi adómentesség igénybevétele:**

Csak a felsorolt négy törvény mentesség esetén van lehetőség a mentesség igénybevételére:

* Kizárólag az önálló orvosi tevékenységről szóló törvény szerinti háziorvos által nyújtott egészségügyi ellátás céljára szolgáló helyiség (Htv. 13.§ b) pontja)
* Radiokaktív hulladék elhelyezésére szolgáló építmény (Htv. 13.§ ca) pontja)
* Kiégett nukleáris üzemanyag tárolására használt építmény (Htv. 13.§ cb) pontja)
* Az ingatlan-nyilvántartási állapot szerint állattartásra vagy növénytermesztésre szolgáló építmény vagy az állattartáshoz, növénytermesztéshez kapcsolódó tároló építmény (Htv. 13.§ h) pontja

**VIII. Nyilatkozat a műemléképület felújításához kapcsolódó adómentesség igénybevételéről:**

A Htv. 13/A. alapján műemléképület esetében, az építési vagy örökségvédelmi engedély jogerőre vagy véglegessé válásának időpontjának beírásával kell nyilatkozni.

**IX. Adómentesség Ajka város Önkormányzata Képviselő-testületének 23/2017. (XI.29.) (röviden: Ökr.) építményadóról szóló önkormányzati rendelete alapján:**

* 2.§ b) pontja: „mentes az építményadó alól az a nem vállalkozási célú garázs, összesen 50 m2 hasznos alapterületig, melyet a magánszemély tulajdonosa gépjármű tárolására használja.”
* 2.§ c) pontja: „ mentes az építményadó alól az a telekadó-köteles ingatlanon létesített építmény, melynek hasznos alapterülete a 100 m2-t nem éri el.

**X. Az adatbejelentést a valóságnak megfelelően kell kitölteni és e tényt aláírással kell igazolni, továbbá dátummal (pecséttel) ellátni!**